ਨਰੇਂਦਰਾ ਨਾਇਕ
ਨਰੇਂਦਰਾ ਨਾਇਕ (ਜਨਮ 5 ਫਰਵਰੀ 1951) ਮੰਗਲੌਰ, ਕਰਨਾਟਕ, ਭਾਰਤ ਤੋਂ ਇੱਕ ਤਰਕਸ਼ੀਲ, ਸ਼ੰਕਾਵਾਦੀ ਅਤੇ ਨਾਸਤਿਕ ਪ੍ਰਚਾਰਕ ਹੈ। ਨਾਇਕ ਫੈਡਰੇਸ਼ਨ ਆਫ ਇੰਡੀਅਨ ਰੈਸ਼ਨਲਿਸਟ ਐਸੋਸੀਏਸ਼ਨਜ਼ (ਫਿਰਾ) ਦੇ ਮੌਜੂਦਾ ਪ੍ਰਧਾਨ ਹਨ। ਆਪ ਨੇ 1976 ਵਿੱਚ ਦੱਖਣੀ ਕੰਨਡ਼ ਤਰਕਸ਼ੀਲ ਐਸੋਸੀਏਸ਼ਨ ਦੀ ਸਥਾਪਨਾ ਕੀਤੀ ਅਤੇ ਉਦੋਂ ਤੋਂ ਇਸ ਦਾ ਸਕੱਤਰ ਰਿਹੇ ਹਨ। ਜੁਲਾਈ 2011 ਵਿੱਚ ਏਡ ਵਿਦਾਊਟ ਰਿਲੀਜਨ ਨਾਮਕ ਇੱਕ ਐਨਜੀਓ ਦੀ ਸਥਾਪਨਾ ਵੀ ਕੀਤੀ। ਉਸ ਨੇ ਤਰਕਸ਼ੀਲਤਾ ਨੂੰ ਉਤਸ਼ਾਹਿਤ ਕਰਨ ਲਈ ਵਰਕਸ਼ਾਪਾਂ ਆਯੋਜਿਤ ਕਰਨ ਅਤੇ ਲੋਕਾਂ ਨੂੰ ਇਹ ਦੱਸਣ ਲਈ ਦੇਸ਼ ਦਾ ਦੌਰਾ ਕੀਤਾ ਕਿ ਦੇਵਤਿਆਂ ਦੇ ਨਾਮ ਤੇ ਧੋਖਾਧੜੀ ਨੂੰ ਕਿਵੇਂ ਖਤਮ ਕੀਤਾ ਜਾਵੇ। ਉਸਨੇ ਭਾਰਤ ਤੇ ਵਿਦੇਸ਼ਾਂ ਵਿੱਚ 2000 ਤੋਂ ਵੱਧ ਅਜਿਹੇ ਪ੍ਰਦਰਸ਼ਨ ਕੀਤੇ ਹਨ, ਜਿਨ੍ਹਾਂ ਵਿੱਚ ਆਸਟ੍ਰੇਲੀਆ, ਯੂਨਾਨ, ਇੰਗਲੈਂਡ, ਨਾਰਵੇ, ਡੈਨਮਾਰਕ, ਸ਼੍ਰੀਲੰਕਾ ਅਤੇ ਨੇਪਾਲ ਸ਼ਾਮਲ ਹਨ। ਨਰੇਂਦਰਾ ਨਾਇਕ ਇੱਕ ਬਹੁਭਾਸ਼ਾਈ ਵੀ ਹੈ ਜੋ 9 ਭਾਸ਼ਾਵਾਂ ਚੰਗੀ ਤਰ੍ਹਾਂ ਬੋਲਦਾ ਹੈ, ਜਿਸ ਨਾਲ ਉਸ ਨੂੰ ਦੇਸ਼ ਦੇ ਵੱਖ-ਵੱਖ ਹਿੱਸਿਆਂ ਵਿੱਚ ਭਾਸ਼ਣ ਦੇਣ ਵਿੱਚ ਮਦਦ ਮਿਲਦੀ ਹੈ।